Rytas (bendrovė)

Rytas – spaudos leidimo ir prekybos bendrovė, veikusi 1921–1939 m. Klaipėdoje, nuo 1922 m. – akcinė bendrovė.

 Istorija 
Bendrovėje dirbo Adomas Brakas, Viktoras Gailius, Jokūbas Stikliorius. Bendrovei priklausė: poligrafijos įmonė „Rytas“ ir filialas Tilžėje – Spaudos draugijos E. Pavlovskio spaustuvė, veikusi 1921–1925 m., leidykla, periodinių leidinių ekspedicija, knygynai. Poligrafijos įmonę sudarė spaustuvė su stereotipais, litografijos, cinkografijos, kartonažo skyriai ir knygrišykla. 1939 m. Klaipėdos kraštą užgrobus naciams ir uždraudus leisti knygas ir laikraščius, bendrovė likviduota.

Bendrovė išleido 180 knygų Mažajai Lietuvai ir apie 200 knygų Didžiajai Lietuvai. Taip pat leido laikraščius „Lietuvos keleivis“ (1924–1939 m.) „Klaipėdos žinios“ (1924–1926 m.) „Darbininkų balsas“ (1931–1933 m., 1935–1939 m.) „Vakarai“, (1936–1938 m.) „Baltischer Beobachter“, (1936–1939 m.) žurnalą „Pagalba“ (1923–1932 m.) ir kt. leidinius. 

 Direktoriai 
 Jokūbas Stikliorius – 1921–1926 m.
 Kazys Kemežys – 1936–1939 m.

 Šaltiniai 

Kategorija:Lietuvos leidyklos
Kategorija:Klaipėdos įmonės